ऋषि सुनक के ऑफिशियल रेसिडेंस से कार टकराने वाला गिरफ्तार
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar. पूर्वी इंडोनेशिया में बुधवार शाम को 6.2 तीव्रता का भूकंप आया। हालांकि, सुनामी की संभावना नहीं है।
गुरुवार शाम ब्रिटिश प्रधानमंत्री ऋषि सुनक के ऑफिशियल रेसिडेंस से कार टकराने वाले आरोपी को गिरफ्तार कर लिया गया है। ब्रिटेन के प्राइम मिनिस्टर के ऑफिशियल रेसिडेंस को 10 डाउनिंग स्ट्रीट कहा जाता है। न्यूज एजेंसी के मुताबिक- घटना गुरुवार शाम की है। स्कॉटलैंड यार्ड की टीम ने आरोपी को फौरन गिरफ्तार कर लिया। उससे पूछताछ की जा रही है। हालांकि, कुछ रिपोर्ट्स में कहा गया है कि यह महज गलती से हुआ हादसा है।
आज की अन्य बड़ी खबरें...
कूनो में चीता ज्वाला के 2 और शावकों की मौत, दो महीने के भीतर 6 मरे
कूनो नेशनल पार्क में गुरुवार को ज्वाला चीता के दो और शावकों की मौत हो गई। मंगलवार को चीते के एक शावक की मौत हुई थी। यहां दो महीने के भीतर अब तक छह चीतों की मौत हो चुकी है। कूनो में मादा चीता ज्वाला ने 27 मार्च को चार शावकों को जन्म दिया था। इनमें से दो की मौत हुई है।
पहली खेप में नामीबिया से 8 चीतों को कूनो नेशनल पार्क लाया गया था। 17 सितंबर को अपने जन्मदिन पर प्रधानमंत्री नरेंद्र मोदी ने इन्हें बाड़े में रिलीज किया था। इसके बाद 18 फरवरी को दक्षिण अफ्रीका से 12 और चीते कूनो लाए गए थे। अब 18 चीते ही कूनो नेशनल पार्क में बचे हैं। पूरी खबर पढ़ें...
राजस्थान के अलवर मॉब लिंचिंग केस में 4 दोषियों को 7 साल की जेल, एक आरोपी बरी
राजस्थान के अलवर के रामगढ़ में रकबर मॉब लिंचिंग केस में कोर्ट ने 5 में से 4 आरोपी को दोषी माना है। एडीजे कोर्ट नंबर एक ने सभी दोषियों को 7-7 साल की जेल और 10-10 हजार रुपए जुर्माना की सजा सुनाई है। वहीं, एक आरोपी को संदेह का फायदा देकर सभी धाराओं से बरी कर दिया है। 2018 में 29 साल के रकबर खान की भीड़ ने पीट-पीटकर हत्या कर दी थी। उस पर गौ तस्करी का शक था। वह हरियाणा का रहने वाला था। पूरी खबर पढ़ें...
शायर मुनव्वर राणा की तबीयत बिगड़ी, लखनऊ के अस्पताल में ICU में भर्ती किया गया
शायर मुनव्वर राणा की तबीयत बिगड़ गई है। उन्हें लखनऊ के अपोलो हॉस्पिटल में भर्ती कराया गया है। उन्हें ICU में शिफ्ट कर वेंटिलेटर पर रखा गया है। उनकी बेटी सुमैया राणा ने बुधवार देर रात सोशल मीडिया पर पोस्ट शेयर कर इसकी जानकारी दी। सुमैया राणा ने लिखा, 'प्लीज मेरे पापा के लिए प्रार्थना करें। मुनव्वर राणा जो ICU में हैं, घातक बीमारियों से लड़ रहे हैं। पापा के लिए दुआ करें...'
पनामा में 6.7 तीव्रता का भूकंप, कोई हताहत नहीं 
पनामा में गुरुवार सुबह 6.7 तीव्रता का भूकंप आया है। यह भूकंप कैरीबियाई समुद्र में पनामा-कोलंबिया बॉर्डर पर आया। फिलहाल किसी तरह के नुकसान की कोई सूचना नहीं है। भूकंप का केंद्र धरती से 10 किमी नीचे पाया गया है।
पुणे में फर्नीचर गोदाम में आग लगी, दमकल की 18 गाड़ियां मौके पर मौजूद
महाराष्ट्र के पुणे में भवानी पेठ इलाके में सुबह 4 बजे फर्नीचर गोदाम में आग लग गई। दमकल की 18 गाड़ियां इस आग को बुझाने के लिए मौके पर मौजूद हैं। फिलहाल हादसे में किसी की जान जाने की खबर नहीं है।
जम्मू-कश्मीर के अवंतीपोरा में ट्रक की चपेट में आने से CRPF के दो जवान घायल
जम्मू-कश्मीर के पुलवामा जिले के अवंतीपोरा में तेज रफ्तार ट्रक की चपेट में आने से CRPF के दो जवान घायल हो गए। अधिकारियों ने इसकी जानकारी दी है। इससे पहले 19 मई को छत्तीसगढ़ के जगदलपुर में तेज हवा के चलते बैरक की छतें क्षतिग्रस्त होने से दस जवान घायल हो गए थे।
म्यूजिशियन टीना टर्नर का 83 साल की उम्र में निधन, लंबे समय से बीमार थीं
मशहूर म्यूजिशियन टीना टर्नर का बुधवार को निधन हो गया है। 83 साल की टीना लंबे समय से बीमार थीं। अपनी दमदार आवाज के लिए टीना को क्वीन ऑफ रॉक 'एन' के नाम से जाना जाता था।
गैंगस्टर लॉरेंस बिश्नोई को अहमदाबाद से दिल्ली लाया गया, ड्रग्स केस में गुजरात ATS वहां ले गई थी
गैंगस्टर लॉरेंस बिश्नोई को अहमदाबाद की साबरमती सेंट्रल जेल से दिल्ली लाया गया है। उसे सीमा पार से ड्रग्स की तस्करी के मामले में गुजरात ATS वहां ले गई थी।
DTC बस ने कई वाहनों को टक्कर मारी; ऑटो ड्राइवर की मौत, 4 लोग घायल
दिल्ली की न्यू फ्रेंड्स कॉलोनी में बुधवार दोपहर DTC बस की ब्रेक फेल हो गई। इससे बस ने कई वाहनों को टक्कर मार दी। हादसे में एक ऑटो रिक्शा ड्राइवर की मौत हो गई। वहीं, पांच लोग गंभीर रूप से घायल हो गए। जानकारी मिलने पर पहुंची पुलिस ने स्थानीय लोगों की मदद से घायलों को अस्पताल में भर्ती कराया। इनमें से दो की हालत गंभीर बनी हुई है। पढ़ें पूरी खबर...
पूर्वी इंडोनेशिया में 6.2 तीव्रता का भूकंप आया
पूर्वी इंडोनेशिया में बुधवार शाम को 6.2 तीव्रता का भूकंप आया। हालांकि, सुनामी की संभावना नहीं है। भूकंप से अभी तक किसी भी नुकसान की खबर नहीं मिली है।